**ANUNŢ PRIVIND REZULTATUL PROCEDURII DE SELECŢIE**

**Mecanismul Financiar Norvegian 2009-2014**

***Programul RO 24 „Întărirea capacității judiciare și cooperare”***

***Proiectul „Mecanisme juridice de protecţie a minorului în cauzele transfrontaliere”***

***Procedura de selecție a unui expert român, în vederea participării la redactarea unui ghid de bune practici în cadrul proiectului***

La data de 23 mai 2016 a fost declanşată, cu respectarea formelor de publicitate (publicare pe pagina de internet a Consiliului Superior al Magistraturii şi pe pagina de internet a Institutului Naţional al Magistraturii), procedura de selecţie a unui expert român, în vederea participării la redactarea unui ghid de bune practici în cadrul proiectului *„Mecanisme juridice de protecţie a minorului în cauzele transfrontaliere”*, termenul limită pentru depunerea candidaturilor fiind data de 1 iunie 2016.

În urma publicării anunţului pe site-urile Consiliului Superior al Magistraturii şi Institutului Naţional al Magistraturii, a fost înregistrată o candidatură, respectiv a doamnei judecător Georgeana VIOREL.

Comisia de evaluare s-a reunit în data de 29 iunie 2016 şi a verificat, **pe baza documentelor depuse de candidat**, îndeplinirea criteriilor de selecţie indicate în anunţ şi în caietul de sarcini.

În urma evaluării, comisia a decis selectarea doamnei Georgeana VIOREL ca expert specializat în vederea participării la redactarea unui ghid de bune practici în cadrul proiectului „*Mecanisme juridice de protecţie a minorului în cauzele transfrontaliere*”.